Odense Adresse-Contoirs Efterretninger, 1828-03-21
Om Grev Capodistrias Ankomst til Napoli den 18 Januar melder Jagttageren endnu, efter Grækenlands Almindelige Tidende, i det Væsentlige følgende: Fra Malta havde han medtaget 100 for Søerøverie indspærrede Græker, for at tilbagegives deres Familier. Batteriernes Artillerie=Sal. ver besvaredes med 15 Kanonskud fra Linieskibet Warspite. som havde heiset det græske Flag. Da Primaterne vilde overlevere Gouvernøren (som han i denne Beretning kaldes Stadens Nøgler, svarede han, at han blot kunde betragtes som en Reisende, saalænge han ikke havde meldt sig hos National-Repræsentanterne i Ægina. Den 20de gik han i Land og forføiede sig først til Georgs=Kirken, for at bivaane Gudstjenesten, hvorved han holdt en af det jublende Folk overrakt Oliven=Krands i Haanden. Pe Aftenen indskibede han sig atter og indtraf den 24de til Ægina, hvor han blev modtaget med lignende Udmærkelse. Efterat Medlemmerne af Regjeringskommissionen vare beværtede paa Skibet med en Frokost, hvortil Officeerkorpset paa den franske Fregat Juno ogsaa var indbudet, steeg han under Folkets Glædes=Attringer iland, og begav sig ogsaa her først til Kathedralkirken, hvorefter samtlige geistlige, Civil- og Militair=Authoriteter bragte ham deres Hylding og Lykønskninger. Siden besøgde han ogsaa den bekjendte Brander=Anfører Canaris's Familie. Medlemmerne af Regjeringskommissionen nedlagde samme Dag deres Embede, og i en Skrivelse til Senatet af 29 Jan. tiltraadte Gouvernøren den ham overdragne høie Post, med Haab, at det vilde understøtte ham. Under 6 Febr. bekjendtgjorde han, at han er findet at indkalde en ny Nationalforsamling i April Maaned. Endnu synes at være oprettet en af 27 Medlemmer bestaaende Authoritet under Navn af Panhellenikon (det samlede Grækenland), som har besluttet, at Regjerings Forretningerne indtil næste Nationalforsamling skulle besørges af tree Kollegier, for Finantserne (Conduriotti Chef) for de udenlandske Anliggender (A. Jaimi Chef) og for Krigs=Departementet (Mauromichali Chef). Den bekjendte Taler Hr. Spiridion Trikupi har faaet en Ærkekantslers Værdighed. Den af Gouvernøren aflagte Eed, som er forskjellig fra den i Konstitutionen foreskrevne, lyder saaledes "J den allerhelligste og udelelige Treenigheds Navn sværger jeg, at ville iagttage alle Nationens mig anbetroede Jnteresser, overeenstemmende med Lovene af Epidaurus, Astre og Croezen. Jeg sværger at haandthæve samme, efter Nationalforsamlingens Beslutninger og de af den provisoriske Regjering tagne Bestemmelser. Mit eneste Formaal er at ofte mig Grækenlands Vel, og snarest muligt sætte Grækenland istand til, at vorde deelagtig i de fordeelagtige Resultater, som Londonner=Traktatens Erklæringer af 6 Juli 1827 indeholde. Jeg vil ofre mig min Regjerings Forretninger og lover, at forelægge mine Arbeider den Forsamling, som vil finde Sted i April Maaned. Aarsagen vil let gjettes, hvorfor Krigen imellem Rusland og Persien. netop i dette Øieblik er udbrudt paa ny. Allerede vare alle Artikler til Fredstraktaten vedtagne og de Befuldmægtigede paa begge Sider enige om den vigtigste Punkt, angaaende Penge-Godtgjørelsen til Rusland, ja samme endog underveis til Tabris, da GeneralenPaskewitsch erfarede, at den persiske Schah pludselig havde fattet andre Tanker og afsendt en særskilt Befuldmægtiget, Mirza Abul Hassan Chan, med den Erklæring: at hvis den russiske Armee ikke forud trak sig tilbage over Araxes og uden mindste Forhaling rømte Aderbischan, vilde han hverken betale, eller ratificere den sluttede Fred. Paa denne Troløshed gav den russiske Hærfører kun til Svar: at Underhandlingerne vare afbrudte og de militaire Operationer igjen skulde begynde. Dette er alt skeet og de fortsættes med største Eftertryk. Abbas Mirza syntes bestyrtset over sin Faders Erklæring og beklagede et System, som sandsynlig maa tilskrives indvortes og udvortes Aarsager, nemlig en af hans Brødres Ærgjerrighed, som eftertragter Tronen og en anden asiatisk Magts (Portens) Løfter om Hjelp og en Diversion. Da imidlertid Mirza Abul, der med samme Skræk som Tronfølgeren indsaae de nødvendige Følger af Fiendtlighedernes Gjenaabning, i al Hast var ilet tilbagetil Theran, for at bevæge sin Herre til at give Kjøb, haabede Man, at det endnu vilde lykkes, og Frygten for Russernes Fremskridt seire over Hindringerne for en Traktat, som Maadehold og Retfærd har dikkeret.